《重过西湖感事》
宋代·陈杰

衣如飞鹑马如狗，二尺锦囊香宇宙。
车如流水马如龙，濯龙桥边吹断蓬。
诸公南渡亦不恶，百年西湖最行乐。
师王园地号山望，戚畹洞天标水乐。
铜铺珠箔锦为茵，玉箫金管歌遏云。
曲江三月势绝伦，此古四时长作春。
岁月无情留不诠，园上送官洞更主。
当时一聚冶游尘，雨打风飘去安所。
三间古屋余老梅，千年放鹤归来暮。